મળેલ માહિતી મુજબ મોરબીના રહેવાસી અને પેગવીન સીરામીકમાં કારખાનેદાર એવા હિતેશભાઈ લવજીભાઈ સરડવા ઉંમર 42 નામનો યુવાન આજે સવારે શહેરના વાવડી રોડ ઉપર આવેલ સોમૈયા સોસાયટીમાંથી જઈ રહ્યા હતા ત્યારે તેમની પાસે રૂપિયા 17 થી 18 લાખ ભરેલ થેલો હતો જે હિસાબ કર્યા બાદ કારખાને લઈ જઈ રહ્યા હતા દરમિયાનમાં સોસાયટીના દરવાજા પાસે સવારે સાડા નવ વાગ્યાના અરસામાં બે અજાણ્યા નંબર પ્લેટ વગરના બાઇકમાં આવેલા ઇસમોએ હિતેશભાઈ સરડવાની આંખમાં મરચાની ભૂકી છાંટી ને તેમની પાસે રહેલ રૂપિયા 17 થી 18 લાખ ભરેલ થેલો ઝુંટવીને લુંટીને ભાગી છૂટયા હતા.